
ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

8 ΦΕΒΡΟΥΑΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΙ ΦΥΛΛΟΥ 
20 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Χαρακτηρισμός σαν διατηρητέων των κτιρίων που βρί-, 
σκονται στις οδούς 1)-Καπνοκοπτηρίου και Αβέρωφ 29, 
2) Αχαρνών 24 και Αβέρωφ 31, 3) Αχαρνών 20, 4) 
Ηλιου 29, 5) Ηλιου 31, 6) Χίου 19 και Μαιζώνος, 
7) Κύπρου 43 και 8) Αντιόχειας 27 του ρυμοτομικού 
σχεδίου Αθηνών, και επιβολή ειδικών όρων και περιο¬ 
ρισμών δόμησης αυτών 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του από 17.7.1923 Ν.Δ/τος «περί σχε¬ 
δίων πόλεων κ.λ.π.», όπως μεταγενέστερα τροποποιήθηκαν 
και συμπληρώθηκαν και ειδικότερα το άρθρο 9. 

2. Τις διατάξεις του Ν. 1032/1980 «περί συ σπάσε ως 
Υπουργείου Χωροταξίας, Οικισμού και Περιβάλλοντος» 
(Φ.Ε.Κ. 57/Α') και ειδικότερα τα άρθρα 2, 3 και 7. 

3. Τις διατάξεις του Ν.Δ. 8/1973 «περί Γ.Ο.Κ.» και 

ειδικότερα τα αρθρα 79 (παρ. '6), όπως, αντικαταστάθηκε 
με την παράγραφο 1 του άρθρου 4 του Νόμου 622/1977 
«περί εισπράξεως υπό του Δημοσίου Ταμείου των διά την 
έκδοσιν οικοδομικών αδειών καταβαλλομένων φόρων κ.λ.π.» 
(Φ.Ε.Κ. 171/Α) και 80. - 

4. Την υπ αριθ. 75724/1151/30.12.83 κοινή απόφαση 
των Υπουργών Προεδρίας Κυβερνήσεως και Χωροταξίας, 
Οικισμού και Περιβάλλοντος «Κωδικοποίηση, τροποποί¬ 
ηση, και συμπλήρωσή Συλλογικών Οργάνων Γνωμοδοτικής 
και Αποφασιστικής αρμοδιότητος του Υπουργείου Χωρο¬ 
ταξίας, Οικισμού και Περιβάλλοντος σε ενιαίο κείμενο» 
(Φ.Ε.Κ. 767/Β) και ειδικότερα το άρθρο 5. 

5. Την από 7.5.1984 εισήγηση αιτιολογημένη έκθεση 
της Διεύθυνσης Παραδοσιακών Οικισμών και Περιβάλ¬ 
λοντος (Γ7). 

Την αριθ. 279/1984 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

7. Την αριθ. 575/1984 γνωμοδότηση του Συμβουλίου 
της Επικράτειας, με πρόταση του Υπουργού Χο^ροταξίας, 
Οικισμού και Περιβάλλοντος, αποφασίζουμε : 

Άρθρο 1. 

1, Χαρακτηρίζονται σαν διατηρητέα τα κτίρια που βρί¬ 
σκονται στις οδούς 1) Καπνοκοπτηρίου και Αβέρωφ 29 
2) Αχαρνών 24 και Αβέρωφ 31, 3) Αχαρνών 20, 4) Ηλίου 
29, 5) Ηλιου 31 6) Χίου 19 και Μαιζώνος 7) Κύπρου 
43 και 8) Αντιοχείας 27 του ρυμοτομικού σχεδίου Αθηνών, 


όπως αυτά φαίνονται με μαύρη διαγράμμιση στα σχετικά 
τέσσερα (4) πρωτότυπα διαγράμματα σε κλίμακα 1 : 1000, 
που έχουν θεωρηθεί από τον Προϊστάμενο της Διευθύνσεως 
ΓΙολεοδομικών Εφαρμογών με την υπ αριθ. 62558/1984 
πράξη του και που συνοπτικά τους αντίτυπα δημοσιεύονται 
με το παρόν Διάταγμα. 

2. Σαν διατηρητέα κτίρια ορίζονται τα αρχικά, καθώς 
και οι εναρμονιζόμενες σε αυτά μεταγενέστερες προσθήκες, 
όχι όμως οποιαδήποτε σε ύψος ή σε έκταση υφιστάμενα 
τμήματα, που αλλοιώνουν ή είναι ξένα προς τα αρχικά 
κτίρια, ο χαρακτηρισμός των τμημάτων που δεν παρου¬ 
σιάζουν ενδιαφέρον ή είναι ξένα ή αλλοιώνουν τα κτίρια 
και είναι δυνατό, ή επιβάλλεται να αφαιρεθούν πραγματο¬ 
ποιείται από την Επιτροπή Ενασκήσεως Αρχιτεκτονικού 
Ελέγχου (Ε.Ε.Α.Ε.). 

3. Στα χαρακτηριζόμενα σαν διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή τόσο των 
επί μέρους αρχιτεκτονικών ή διακοσμητικών στοιχείων τους 
όσο και αυτών των ίδιων των κτιρίων εκτός από τα στοι¬ 
χεία της παρ. 2 του άρθρου αυτού που επιτρέπει ή επι¬ 
βάλλει η Επιτροπή Ενασκήσεως Αρχιτεκτονικού Ελέγχου 
(Ε.Ε.Α.Ε.) την αφαίρεσή τους. 

4. Επιτρέπεται η επισκευή, ο εκσυγχρονισμός των εγ¬ 
καταστάσεων, η στατική ενίσχυση, η εσωτερική διαρρύθ¬ 
μιση και κάθε επέμβαση για λόγους στατικούς ή λειτουρ¬ 
γικούς των χαρακτηριζόμενων σαν διατηρητέων κτιρίων, 
εφόσον δεν αλλοιώνεται ο γενικός αρχιτεκτονικός χαρακτή¬ 
ρας και οι βασικές αρχές της σύνθεσης των κτιρίων και 
δεν θίγονται τα αναφερόμενα στην παρ. 2 του άρθρου αυτού 
σαν διατηρητέα στοιχεία τους. 

5. Δεν επιτρέπεται η τοποθέτηση οποιασδήποτε επιγρα¬ 

φής ή διαφήμισης επάνω στις στέγες και προστεγάσματα 
των κτιρίων. Στις προσόψεις των κτιρίων επιτρέπεται η 
τοποθέτηση μόνο επιγραφών, οι οποίες όμως δεν καλύ¬ 
πτουν, αλλοιώνουν ή καταστρέφουν στοιχεία της αρχιτεκτο¬ 
νικής ρυθμολογίας των όψεων, όπως επίσης και λειτουρ¬ 
γικά στοιχεία των κτιρίων. Η στερέωση των επιγραφών 
γίνεται με τρόπο που να μη προκαλείται μόνιμη βλάβη 
στα παραπάνω στοιχεία. Οι επιγραφές να μην εξέχουν 
από την επιφάνεια της όψης που τοποθετούνται περισσό¬ 
τερο από είκοσι εκατοστά (0,20) του μέτρου, εκτός από 
το σήμα φαρμακείου και ιατρείου (σταυρός) που μπορεί 
να τοποθετηθεί κάθετα, χρίς όμως να προεξέχει οποιοδή-, 
ποτέ σημείο του, περισσότερο από ογδόντα εκατοστά (0,80) 
του μέτρου από αυτή. ' - - 

Οι επιγραφές πρέπει να είναι γραμμένες στην Ελληνική 
γλώσσα και να αναγράφουν μόνο το όνομα του ενδιαφερό- 

μενού. Επιτρέπεται η αναγραφή μαζί με, την Ελληνική επι¬ 
γραφή και ξενόγλωσσης, που μεταφράζει την Ελληνική 
με τον όρο ότι τα ξενόγλωσσα στοιχεία δεν υπερβαίνουν σε 
μέγεθος τα Ελληνικά. 

Σε περίπτωση που τοποθετούνται περισσότερες από μια 
επιγραφές στην ίδια όψη ή προστίθεται νέα επιγραφή, εξε¬ 
τάζεται η συνολική στην πρόσοψη τοποθέτηση και σύνθεση 
των επιγραφών. Στην περίπτωση αυτή μπορεί η Αρχή 
να επιβάλλει τροποποιήσεις στις επιγραφές που ήδη υπάρ¬ 
χουν, για να επιτευχθεί αρτιότερο αισθητικό αποτέλεσμα. 
Οι παραπάνω τροποποιήσεις πρέπει να πραγματοποιούνται 
μέσα σε τρεις (3) μήνες από την κοινοποίηση της εγκεκρι¬ 
μένης μελέτης στους ενδιαφερομένους. 

6. Τα πρόσθετα στοιχεία που τυχόν υπάρχουν, στις κύ¬ 
ριες όψεις, στις στέγες, στο δώμα, στα προστεγάσματα και 
γενικά σε οποιοδήποτε σημείο των προσόψεων των οικο¬ 
πέδων των κτιρίων, όπως σταθερά ή κινητά προστεγά¬ 
σματα (τα σταθερά εφόσον δεν αποτελούν αρχιτεκτονικό 
στοιχείο της αρχικής μορφής των κυρίων όψεων), διαφη¬ 
μίσεις φωτεινές ή μη, επιγραφές που δεν ανταποκρινονται 
στις διατάξεις αυτού του διατάγματος, φωτοβόλοι σωλήνες, 
πρέπει να αφαιρεθούν μέσα σε προθεσμία έξη (6) μηνών. 

Η Επιτροπή Ενασκήσεως Αρχιτεκτονικού Ελέγχου 
(Ε.Ε.Α.Ε.) μπορεί να εγκρίνει τη διατήρηση παληών επι¬ 
γραφών, κατά παρέκκλιση των διατάξεων αυτού του δια¬ 
γράμματος, εφόσον αποτελούν χαρακτηριστικά δείγματα 
επιγραφών της εποχής των παραδοσιακών κτιρίων στα 
οποία ανήκουν. 

7. Επιβάλλεται η αποκατάσταση και συντήρηση των ό¬ 
ψεων των χαρακτηριζομένων με το παρόν σαν διατηρητέων 
κτιρίων. Η αποκατάσταση πρέπει να γίνεται λαμβάνοντας 
υπόψη τόσο τα ήδη υπάρχοντα στα κτίρια αρχιτεκτονικά 
και διακοσμητικά στοιχεία, όσο και τις σύγχρονες λειτουρ¬ 
γικές ανάγκες. Σε περίπτωση αλλοίωσης και ανεπαρκών 
στοιχείων για τα ίδια κτίρια πρέπει να λαμβάνεται υπόψη 
η βασική αρχιτεκτονική σύνθεση και η συγγενής μορφο¬ 
λογία και τεχνολογία των παραδοσιακών κτιρίων του ά¬ 
μεσου περιβάλλοντος. 

8. Σε περίπτωση μερικής ή ολικής καταστροφής του 
διατηρητέου κτιρίου η Επιτροπή Ενασκήσεως Αρχιτεκτο¬ 
νικού Ελέγχου (Ε.Ε.Α.Ε.) μπορεί να επιβάλλει κατά την 
ανοικοδόμησή του την πιστή ανακατασκευή των κτιρίων 
εξ ολοκλήρου ή κατά τα τμήματα καταστροφής τους βάσει 
στοιχείων που αποδεικνύουν την μορφή τους πριν από την 
καταστροφή. 

Η ανακατασκευή στηρίζεται στις ίδιες αρχές που διέπουν 
την αποκατάσταση του διατηρητέου κτιρίου. 


9. Για οποιαδήποτε επέμβαση στο εξωτερικό ή εσωτε¬ 
ρικό των διατηρητέων κτιρίων ή και στον περιβάλλοντα 
χώρο τους όπως και για την τοποθέτηση επιγραφής απαι¬ 
τείται η έκδοση αδείας, ύστερα από σύμφωνη γνώμη της 
Επιτροπής Ενασκήσεως Αρχιτεκτονικού Ελέγχου (Ε.Ε.Α.Ε. 

10. Επιβάλλεται η συντήρηση των όψεων των διατηρη¬ 
τέων κτιρίων ανά δέκα (10) έτη. II Επιτροπή Ενασκήσεως 
Αρχιτεκτονικού Ελέγχου (Ε.Ε.Α.Ε.) μπορεί να εγκρίνει 
την παράταση του χρονικού αυτου ορίου εφόσον κρίνει ότι 
οι όψεις βρίσκονται σε καλή κατάσταση, ύστερα από σχε¬ 
τική εισήγηση της Πολεοδομικής Υπηρεσίας. 

11. Για την έκδοση αδείας επισκευής, αποκατάστασης, 
ανέγερσης και οποιασδήποτε γενικά εργασίας, σχετικής με 
την εφαρμογή του παρόντος Δ/τος επιβάλλεται η υποβολή 
στην Επιτροπή Ενασκήσεως Αρχιτεκτονικού Ελέγχου 
(Ε.Ε.Α.Ε.) προμελέτης.σε κλίμακα 1/100 που συνοδεύεται 
από τεχνική περιγραφή των εργασιών φωτογραφίες του 
κτιρίου (γενικές, τμημάτων και λεπτομερειών) και του 
περιβάλλοντος χώρου, προκειμένου να γίνει προέγκριση 
των αρχών της πολεοδομικής και αρχιτεκτονικής σύνθεσης, 
τυχόν ανακατασκευών, κατεδάφισης τμημάτων, προσθη¬ 
κών. Μετά την προέγκριση υποβάλλεται η μελέτη σε κλί¬ 
μακα 1 :50 για τα σχέδια λεπτομερειών με πλήρη κατα¬ 
γραφή διαστάσεων και άλλων πληροφοριών. 

Η μελέτη συνοδεύεται από φωτογραφίες των σχετικών 
λεπτομερειών σε περίπτωση αποκατάστασης επί μέρους 
αρχιτεκτονικών στοιχείων, περιγραφή υλικού, χρωματο- 
λόγιο και τεχνική περιγραφή εργασιών. 

12. Κάθε εργασία που εκτελείται όπως και η τοποθέ¬ 
τηση επιγραφής ή διαφήμισης κατά παράβαση των διατά¬ 
ξεων του παρόντος Δ/τος είναι αυθαίρετη και υπόκειται 
στις περί αυθαιρέτων κατασκευών διατάξεις του Γ.Ο.Κ. 
εκτός από την επιβολή.προστίμου. Σε περίπτωση εκτέλεσης 
αυθαιρέτων εργασιών επιβάλλεται η αποκατάσταση των 
αλλοιωμένων στοιχείων του διατηρητέου κτιρίου στην αρ¬ 
χική του μορφή μέχρι και την πλήρη ανακατασκευή του 
κτιρίου σε περίπτωση ολοσχερούς καταστροφής του. 

Άρθρο 2. 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλον¬ 
τος, αναθέτουμε την δημοσίευση και εκτέλεση του παρόντος 
Διατάγματος. 

Αθήνα, 25 Οκτωβρίου 1984 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΧΩΡΟΤΑΞΙΑΣ ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ 

ΕΥΑΓΓΕΛΟΣ ΚΟΥΛΟΥΜΠΗΧ 



ΕΦΗΜΕΡΙΕ ΤΗΣ ΚΎΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 

